Torna el servei de la Pequeteca al Centre Social Ausiàs March, el 23 de gener
2025-07-24

Dilluns que ve 23 de gener, l’Ajuntament de Burjassot reprendrà el servei gratuït de la Pequeteca, en el centre social Ausiàs March. Aquest servei municipal forma part del projecte socioeducatiu d’atenció a la infància que el consistori, des de la Regidoria d’Igualtat, ha elaborat amb l’objectiu d’ajudar a les famílies en la conciliació laboral i familiar.

La Pequeteca torna al centre social Ausiàs March com a servei gratuït dirigit a les famílies amb menors de tres a catorze anys, tant per a donar suport a la conciliació familiar i laboral dels pares i tutors, com per a col·laborar en el desenvolupament integral dels menors, atesos fora de l’horari escolar.

La Pequeteca estarà oberta, de dilluns a divendres, en horari de 16.00 a 20.00 hores.